PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 5.12.2001 

Nr. 585

A V I Z

asupra proiectului de Lege pentru folosirea 

limbii române în locuri, relaţii şi instituţii publice.

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,  cu proiectul de Lege pentru folosirea limbii române în locuri, relaţii şi instituţii publice,  trimis cu adresa nr.585 din 22 octombrie 2001, înregistrată sub nr.31/1209 din  22 octombrie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  5 decembrie 2001.



Membrii comisiei au examinat  proiectul de lege, adoptat de Senat la 11 octombrie 2001, expunerea de motive, punctul de vedere al Guvernului transmis cu adresa nr.68/4.07.2001, avizul favorabil al Consiliului Legislativ nr. 313 din 27.04.1998 şi amendamentele formulate de domnul deputat Ştefan Cazimir. 



În urma dezbaterilor, s-a hotărât, cu majoritate de voturi, avizarea favorabilă a proiectului de lege cu  amendamentele  domnului deputat Ştefan Cazimir prevăzute în anexă la prezentul aviz, însuşite de membrii Comisiei juridice, de disciplină şi imunităţi. 


În raport de obiectul şi conţinutul său, proiectul de lege face parte din categoria legilor ordinare.

                                                   PREŞEDINTE,
                                                dr. Ionel OLTEANU

